สรุปภาวะตลาดต่างประเทศ ประจำวันที่ 15 ม.ค. 2563
สรุปภาวะตลาดต่างประเทศ ประจำวันที่ 15 ม.ค. 2563
สรุปภาวะตลาดต่างประเทศ ประจำวันที่ 15 ม.ค. 2563
16 ม.ค. 2563

ดัชนีดาวโจนส์ และดัชนี S&amp;P500 ตลาดหุ้นนิวยอร์กปิดทำนิวไฮเมื่อคืนนี้ (15 ม.ค.) โดยดาวโจนส์ปิดที่เหนือระดับ 29,000 จุดเป็นครั้งแรก หลังจากสหรัฐและจีนลงนามในข้อตกลงการค้าเฟสแรกอย่างเป็นทางการ โดยข้อตกลงระบุว่าจีนจะสั่งซื้อสินค้าและการบริการจากสหรัฐเพิ่มขึ้น ขณะที่สหรัฐตกลงที่จะปรับลดภาษีสินค้านำเข้าจากจีน
ดัชนีเฉลี่ยอุตสาหกรรมดาวโจนส์ปิดที่ 29,030.22 จุด เพิ่มขึ้น 90.55 จุด หรือ +0.31% ขณะที่ดัชนี S&amp;P500 ปิดที่ 3,289.29 จุด เพิ่มขึ้น 6.14 จุด หรือ +0.19% และดัชนี Nasdaq ปิดที่ 9,258.70 จุด เพิ่มขึ้น 7.37 จุด หรือ +0.08%
 
ตลาดหุ้นยุโรปปิดทรงตัวเมื่อคืนนี้ (15 ม.ค.) เนื่องจากนักลงทุนชะลอการซื้อขายหุ้นก่อนพิธีลงนามข้อตกลงการค้าเฟสแรกระหว่างสหรัฐและจีน
ดัชนี Stoxx Europe 600 บวก 0.01% ปิดที่ 419.63 จุด
ดัชนี FTSE 100 ตลาดหุ้นลอนดอนปิดที่ 7,642.80 จุด เพิ่มขึ้น 20.45 จุด หรือ +0.27% ขณะที่ดัชนี CAC-40 ตลาดหุ้นฝรั่งเศสปิดที่ 6,032.61 จุด ลดลง 8.28 จุด หรือ -0.14% และดัชนี DAX ตลาดหุ้นเยอรมันปิดที่ 13,432.30 จุด ลดลง 24.19 จุด หรือ -0.18%
 
ตลาดหุ้นลอนดอนปิดบวกเมื่อคืนนี้ (15 ม.ค.) เนื่องจากนักลงทุนเข้าซื้อหุ้นกลุ่มปลอดภัยก่อนพิธีลงนามข้อตกลงการค้าเฟสแรกระหว่างสหรัฐและจีน แม้ตลาดยังคงวิตกกับการที่สหรัฐระบุว่า จะยังไม่ยกเลิกการเก็บภาษีนำเข้าสินค้าจีนในทันทีก็ตาม
ดัชนี FTSE 100 ตลาดหุ้นลอนดอนปิดที่ 7,642.80 จุด เพิ่มขึ้น 20.45 จุด หรือ +0.27%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อคืนนี้ (15 ม.ค.) หลังจากสำนักงานสารสนเทศด้านการพลังงานของรัฐบาลสหรัฐ (EIA) รายงานว่า สต็อกน้ำมันเบนซินและน้ำมันกลั่นของสหรัฐเพิ่มขึ้นมากกว่าที่นักวิเคราะห์คาดการณ์ไว้
สัญญาน้ำมันดิบ WTI ส่งมอบเดือนก.พ. ลดลง 42 เซนต์ หรือ 0.7% ปิดที่ 57.81 ดอลลาร์/บาร์เรล ซึ่งเป็นระดับปิดต่ำสุดนับตั้งแต่วันที่ 3 ธ.ค. 2562
สัญญาน้ำมันดิบเบรนท์ส่งมอบเดือนมี.ค. ลดลง 49 เซนต์ หรือ 0.8% ปิดที่ 64.00 ดอลลาร์/บาร์เรล ซึ่งเป็นระดับปิดต่ำสุดนับตั้งแต่วันที่ 11 ธ.ค. 2562
 
สัญญาทองคำตลาดนิวยอร์กปิดบวกเมื่อคืนนี้ (15 ม.ค.) เนื่องจากนักลงทุนมองว่า การทำข้อตกลงการค้าเฟสแรกระหว่างสหรัฐและจีนจะช่วยกระตุ้นเศรษฐกิจโลกและความต้องการทองคำ นอกจากนี้ สกุลเงินดอลลาร์ที่อ่อนค่ายังเป็นอีกปัจจัยที่ช่วยหนุนความต้องการถือครองทองคำ
สัญญาทองคำตลาด COMEX (Commodity Exchange) ส่งมอบเดือนก.พ. เพิ่มขึ้น 9.40 ดอลลาร์ หรือ 0.61% ปิดที่ 1,554.00 ดอลลาร์/ออนซ์
สัญญาโลหะเงินส่งมอบเดือนมี.ค. เพิ่มขึ้น 24.6 เซนต์ หรือ 1.39% ปิดที่ 17.988 ดอลลาร์/ออนซ์
สัญญาพลาตินัมส่งมอบเดือนเม.ย. พุ่งขึ้น 38.30 ดอลลาร์ หรือ 3.88% ปิดที่ 1,025.60 ดอลลาร์/ออนซ์
สัญญาพัลลาเดียมส่งมอบเดือนมี.ค. พุ่งขึ้น 41.80 ดอลลาร์ หรือ 2% ปิดที่ 2,165.10 ดอลลาร์/ออนซ์
 
เงินปอนด์อ่อนค่าลงเมื่อเทียบกับดอลลาร์สหรัฐ ในการซื้อขายที่ตลาดปริวรรตเงินตรานิวยอร์กเมื่อคืนนี้ (15 ม.ค.) หลังจากทางการอังกฤษเปิดเผยอัตราเงินเฟ้อที่ขยายตัวในอัตราต่ำสุดในรอบกว่า 3 ปี ขณะที่นักลงทุนจับตาข้อมูลเศรษฐกิจที่สำคัญของสหรัฐในสัปดาห์นี้ ซึ่งรวมถึงยอดค้าปลีกและการผลิตภาคอุตสาหกรรมเดือนธ.ค.
เงินปอนด์อ่อนค่าลงแตะที่ระดับ 1.3024 ดอลลาร์ จากระดับ 1.3028 ดอลลาร์ ขณะที่ยูโรแข็งค่าขึ้นสู่ระดับ 1.1150 ดอลลาร์ จากระดับ 1.1129 ดอลลาร์ ส่วนดอลลาร์ออสเตรเลียอ่อนค่าลงแตะที่ระดับ 0.6903 ดอลลาร์สหรัฐ จากระดับ 0.6904 ดอลลาร์สหรัฐ
ดอลลาร์สหรัฐอ่อนค่าเมื่อเทียบกับเงินเยน ที่ระดับ 109.92 เยน จากระดับ 109.98 เยน และอ่อนค่าเมื่อเทียบกับฟรังก์สวิส ที่ระดับ 0.9638 ฟรังก์ จากระดับ 0.9673 ฟรังก์ นอกจากนี้ ดอลลาร์สหรัฐยังอ่อนค่าเมื่อเทียบกับดอลลาร์แคนาดา ที่ระดับ 1.3042 ดอลลาร์แคนาดา จากระดับ 1.3058 ดอลลาร์แคนาดา